**ПРЕДЛАГАЧ: ВЛАДАТА НА РЕПУБЛИКА СЕВЕРНА МАКЕДОНИЈА**

**ПРЕТСТАВНИЦИ:**

**ИЗЕТ МЕЏИТИ, МИНИСТЕР ЗА ЖИВОТНА СРЕДИНА И ПРОСТОРНО ПЛАНИРАЊЕ**

**АНЕ ЛAШКОСКА, ЗАМЕНИК НА МИНИСТЕРОТ ЗА ЖИВОТНА СРЕДИНА И ПРОСТОРНО ПЛАНИРАЊЕ**

**ПОВЕРЕНИЦИ:**

**РЕСМИ ЕЈУПИ, ДРЖАВЕН СЕКРЕТАР**

**БИЛЈАНА ТЕШЕВА ЃОРГИЕВСКА , РАКОВОДИТЕЛ НА СЕКТОР ЗА ПРАВНИ И ОПШТИ РАБОТИ**

|  |  |
| --- | --- |
|  |  |
|  |  |

**НАЦРРТ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЖИВОТНАТА СРЕДИНА**

**СКОПЈЕ, МАРТ 2025**

ВОВЕД

1. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИТЕ ЗА ДОНЕСУВАЊЕ НА ЗАКОНОТ

Со Законот за заштита на животната средина („Службен весник на Република Македонија“ бр. 53/05, 81/05, 24/07, 159/08, 83/09, 48/10, 124/10, 51/11, 123/12, 93/13, 187/13, 42/14, 44/15, 129/15, 192/15, 39/16 и 99/18 и „Службен весник на Република Северна Македонија“ бр. 89/22 и 171/22) се уредуваат правата и должностите на Република Северна Македонија, на општината, на градот Скопје и на општините во градот Скопје, како и правата и должностите на правните и на физичките лица, во обезбедувањето услови за заштита и за унапредување на животната средина, заради остварување на правото на граѓаните на здрава животна средина.

Со процесот на отпочнување на преговорите со ЕУ се наметна потребата од усогласување со Европското законодавство и воспоставување на правна рамка за негова примена, што конкретно се однесува и на Директивата 2014/52/ЕУ на Европскиот парламент и на Советот од 16 април 2014 за изменување наДирективата 2011/92/ЕУ за оцената на влијанијата на одредени јавни и приватни проекти врз животната срединадонесена од Европскиот парламент и на Советот на Европа на 13 декември 2011 година.

Според законодавството на Европската унија со оваа Директивата се хармонизираат начелата за оцена на влијаниjaта врз животната средина на проекти преку воведување минимални барања, во самите проекти кој се оценуваат, главните обврски на носителите на проектите, учеството на надлежните органи и на јавноста, а тоа придонесува за зголемување на нивото на заштита на животната средина и човечкото здравје.

Со донесување на Законот за животната средина ќе се овозможи:

* зачувување, обновување и унапредување на квалитетот на животната срдина;
* обезбедување висок степен на заштита на животот и здравјето на луѓето;
* заштита на биолошката разновидност и деградација на екосистемите;
* рационално и одржливо користење на природните богатства;
* зачувување на вредноста на културното наследство за општеството;
* спроведување и унапредување на мерките за решавање на регионалните и глобалните проблеми во животната средина;
* воспоставување на еквивалетни барања за заштита на животната средина за сите видови проекти, согласно влијанието што го имаат од вршењето на дејноста или активноста;
* намалување, избегнување и спречување на ризици од настанување големи несреќи и/или катастрофи со импликации за веројатноста од значајни штетни влијанија врз животната средина и
* и зајакнување на транспарентноста и јавниот пристап до информации за животната средина.

Истотака во овој Нацрт на закон се врши дополна на висина на надоместоците за увоз и извоз и надоместок за  правни и физички лица што ја загадуваат животната средина со користење на пловни објекти и трактори, и дефинирање на супстанциите кои ја осиромашуваат озонската обвивка согласно Монтрелскиот пророкол.

II. ЦЕЛИ, НАЧЕЛА И ОСНОВНИ РЕШЕНИЈА НА ПРЕДЛОГОТ ЗАКОН

Основни цели на Нацрт на Законот за заштита на животната средина е транспонирање на Директивата 2014/52/ЕУ со што ќе се зајакне квалитетот на постапката за оцена на влијание врз животната средина односно ќе се осигура дека заштитата на животната средина е подобрена, ефективноста на ресурсите е зголемена и одржливито развој е подржан.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Нацрт на Закон за изменување на Законот за заштита на животната средина нема да предизвика фискални импликации врз Буџетот на Република Северна Македонија.

IV. ПРОЦЕНА НА ФИНАНСИСКИ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИН НА НИВНО ОБЕЗБЕДУВАЊЕ КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

Нацрт на Закон за изменување на Законот за заштита на животната средина нема да предизвика фискални импликации врз Буџетот на Република Северна Македонија и не повлекува материјални обврски за одделни субјекти.

(\*) Со овој закон се врши усогласување со измената на ЕИА Директива 2014/52/ЕУ. Барањето за измена е согласно последниот заклучок од Поткомитетот за транспорт, животна средина, енергетика и регионален развој од 17 март 2022 година и Одлуката на министерскиот совет на Енергетска заедница D/2016/12/MC-EnC.

**НАЦРТ ТЕКСТ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЖИВОТНАТА СРЕДИНА (\*)**

**Член 1**

Во Законот за животната средина („Службен весник на Република Македонија“ бр.53/05, 81/05,24/07, 159/08, 83/09, 48/10, 124/10, 51/11,123/12, 93/13, 187/13, 42/14, 44/15, 129/15, 192/15, 39/16, 99/18 и „Службен весник на Република Северна Македононија“ бр.89/22 и 171/22) во членот 5 ставот 1 се додаваат нови точки:

По точката 26 се додава нова точка 26-а која гласи:

„26 а) "Засегнатите органи" се органи на државната односно локалната власт кои во согласност со своите надлежности учествуваат во донесувањето на одлуките согласно одредбите на овој закон.“

Точката 30 се менува и гласи:

„Проект е документ со кој се анализираат и/или се дефинираат нацрт решенија и шеми за интервенции и/или користење на животната средина или на нејзините природни и создадените вредности, вклучувајќи ги оние на искористување на минерални суровини или се уредува изградбата (реконструкцијата, проширувањето, затварање или стопирање на работниот процес) на еден или повеќе временски и/или просторно поврзани објекти или инсталации, како и спроведување на други дејности и активности (вклучително и работи на уривање и демонтирање)“

Точката 32 се менува и гласи:

„Оцена на влијанието врз животната средина e постапка којa се состои од:

- подготовка на студија за оцена на влијанието врз животната средина од страна на инвеститорот/барателот;

- спроведување на консултации со јавноста и засегнатите органи, и онаму каде тоа е соодветно прекугранични консултации;

- испитување и анализа од страна на надлежниот орган на информациите дадени во студијата за оцена на влијанието врз животната средина, како и секоја дополнителна информација обезбедена од страна на инвеститорот на барање на надлежниот орган, и сите релевантни информации добиени во рамки на консултациите со јавноста и засегнатите органи, и доколку е потребно и прекугранични консултации;

- донесување на образложена одлука/решение на надлежниот орган за значителното влијание на проектот врз животната средина, притоа земајќи ги во предвид резултатите од испитувањето и анализата на презентираните и добиените информации, и доколку е потребно и дополнително испитување и

- интегрирање на одлуката/решението од алинеја 4 од овој став во дозволите, решенијата и одлуките за спроведување на проектот наведени во точка 33“.

Tочката 60 се менува и гласи:

„60. Супстанции од списокот на Монтреалскиот протокол за супстанциите што ја осиромашуваат озонската обвивка се супстанции сместени во Анексот А, Б, Ц, Д, Е и Ф од Монтреалскиот протокол.“

По точката 60 се додаваат нови точки 61 и 62 кои гласат:

„61. Потенцијал на глобално затоплување е потенцијалот на глобално затоплување на гасовите кои имаат ефект на стаклена бавча спореден со потенцијалот на глобално затоплување на јаглероддвооксид, кој се пресметува како потенцијал на глобално затоплување на еден килограм на гас кој има ефект на стаклена бавча во период од 100 години во однос на еден килограм на јаглероддвооксид.“

„62. систем за детекција на истекување“ значи калибриран механички, електричен или електронски уред за детекција на истекување на супстанции од списокот на Монтреалскиот протокол за супстанциите што ја осиромашуваат озонската обвивка, кој по детекција на истекување испраќа адекватно предупредување.“

Точката 61 преминува во точка 63, точката 62 во точка 64 и точката 63 во точка 65.

**Член 2**

Во членот 21 се брише текстот, „во согласност со министерот кој раководи со органот на државната управа надлежен за работите од областа на економијата и трудот, министерот кој раководи со органот на државната управа надлежен за работите од областа на здравството и министерот кој раководи со органот на државната управа надлежен за работите од областа на земјоделството, шумарството и водостопанството“.

**Член 3**

Во членот 22 во ставот (1) се брише текстот „во согласност со министерот кој раководи со органот на државната управа надлежен за работите од областа на економијата и трудот, министерот кој раководи со органот на државната управа надлежен за работите од областа на земјоделството, шумарството и водостопанството и министерот кој раководи со органот на државната управа надлежен за работите од областа на здравството“.

**Член 4**

Во членот 22-а во ставот (1) зборовите „Правното лице односно трговец поединец кое врши увоз и/или извоз на супстанции што ја осиромашуваат озонската обвивка и/или на производи кои содржат супстанции кои ја осиромашуваат озонската обвивка треба да поседува дозвола за увоз и/или извоз на супстанции што ја осиромашуваат озонската обвивка и/или на производи кои содржат супстанции кои ја осиромашуваат озонската обвивка, која ја издава органот на државната управа надлежен за работите од областа на животната средина.“ се заменуваат со зборовите “Правното лице односно трговец поединец кое врши увоз и/или извоз на супстанции од списокот на Монтреалскиот протокол за супстанциите што ја осиромашуваат озонската обвивка (во понатамошниот текст: супстанции од списокот на Монтреалскиот протокол) и/или на производи кои содржат супстанции од списокот на Монтреалскиот протокол треба да поседува дозвола за увоз и/или извоз на супстанции од списокот на Монтреалскиот протокол и/или на производи кои содржат супстанции од списокот на Монтреалскиот протокол, која ја издава органот на државната управа надлежен за работите од областа на животната средина“.

Се бришат ставовите (2), (3) и (4) и се додаваат нови ставови (2), (3) и (4), (5) и (6) кои гласат:

„(2) Правното лице односно трговец поединец кое врши увоз може да продава супстанции од списокот на Монтреалскиот протокол само на лица кои поседуваат лиценца за постапување со средства за ладење и/или производи кои содржат средства за ладење од член 26-б.

(3) Супстанциите од списокот на Монтреалскиот протокол и/или на производите кои содржат супстанции од списокот на Монтреалскиот протокол се ставаат во промет само ако се адекватно означени.

(4) Начинот на означување на супстанциите од списокот на Монтреалскиот протокол и/или на производите кои содржат супстанции од списокот на Монтреалскиот протокол ги пропишува министерот кој раководи со органот на државната управа надлежен за работите од областа на животната средина.

(5) Правното лице односно трговец поединец од ставот (1) на овој член еднаш годишно, најдоцна до 1 март во тековната година, доставува извештај за претходната година за увезените и/или извезените супстанции од списокот на Монтреалскиот протокол и/или производи кои содржат супстанции од списокот на Монтреалскиот протокол до органот на државната управа надлежен за работите од областа на животната средина.

(6) Министерот кој раководи со органот на државната управа надлежен за работите од областа на животната средина ги пропишува формата, содржината и начинот на доставување на извештајот од ставот (3) на овој член за увезени и/или извезени супстанции од списокот на Монтреалскиот протокол и/или за производите кои содржат супстанции од списокот на Монтреалскиот протокол.“

**Член 5**

Во членот 22-б се брише став (7).

во став (14) се брише зборот „евидентна книшка“ и на негово место се става „образец“.

После ставот (14) се додаваат нови ставови (15) и (16) кои гласат

(15) „Формата и содржината на образецот за проверка на истекувањата ја пропишува министерот кој раководи со органот на државната управа надлежен за работите од областа на животната средина.

(16) „Министерот кој раководи со органот на државната управа надлежен за работите од областа на животната средина го пропишува начинот на обезбедување на системи за детекција на истекувања на супстанциите.“

Ставовите (15), (16), (17), (18), (19), (20), (21) стануваат (17), (18), (19), (20), (21), (22) и (23).

**Член 6**

Во членот 22-в во ставот (3) зборовите „10 евра во денарска противвредност“ се заменуваат со зборовите „12.000,00 денари“.

**Член 7**

Во членот 22-к ставот (7) се брише и се додава нов став (7) кој гласи “Во просторијата за полагање на првиот дел од испитот, за време на полагање на испитот треба да се присутни тројца претставници од органот на државната управа надлежен за работите од областа на животната средина.

**Член 8**

Се бришат членовите 28-а, 28-б, 28-в и 28-г.

**Член 9**

Во членот 40 се менува после ставот 4 се додава нов став (5) кој гласи:

„(5) Информациите и податоците наведени во став (4) се доставувааат во електронска форма и/или се внесуваат во Информативниот систем во веб-форма, преку Интернет (веб-прелистувач).“

Во членот 40 ставот (5) станува став (6).

Во членот 40 ставот (6) станува став (7).

**Член 10**

Во членот 40-a во ставот (1) на крајот од реченицата после зборот став „ (5)“ се менува со „(7)“.

Во членот 40-а се менува ставот (3) и гласи.

„(3) Податоците и информациите од ставот (2) на овој член, се доставуваат во писмена, визуелна, аудио, електронска и/или во која било друга форма, врз основа на барањето од органот на државната управа надлежен за работите од областа на животната средина.“

**Член 11**

Во членот 45 се менува ставот (2) и гласи:

„(2) Органот на државната управа надлежен за работите од областа на животната средина во соработка со другите органи, организации и институции кои поседуваат податоци од областа на животната средина, секоја втора година изготвува извештај за состојба на животната средина со индикаторски пристап (во натамошниот текст: индикаторскиот извештај). Индикаторскиот извештај е достапен на јавноста во согласност со одредбите од Главата VIII на овој закон.“

Во член 45 се менува став (3) и гласи:

„3) Индикаторскиот извештај од ставот (2) на овој член го усвојува Владата на Република Северна Македонија на предлог на министерот кој раководи со органот на државната управа надлежен за работите од областа на животната средина.“

Во членот 45 ставот (4) се брише.

Во членот 45 ставот (5) станува став (4) и зборот „состојба“ се заменува со зборот квалитет.

Во членот 45 ставот (6) станува став (5) и после зборот став „ (5)“ се заменува со „(4)“.

Во членот 45 ставовите (8), (9) и (10) се бришат.

Во членот 45 ставот (11) станува став (7) и пред зборот „извештајот“ се додава зборот „индикаторскиот“ а зборот „извештајот“ се заменува со зборот „извештај“.

**Член 12**

Во членот 76 ставот (2) се менува и гласи:

(2) “Оценувањето од ставот (1) на овој член во секој поединечен случај опфаќа определување, опис и процена на директни и индиректни влијанија кои ги има или би можел да ги има проектот при неговата изведба, работење и престанок со работа, врз следните фактори: ­

- луѓето и биолошката разновидност

- земјиштето, ­ почвата, водата, воздухот и климата;

- историското и културното наследство и добра и пределот и

- како и меѓусебните влијанија на елементите од алинеите 1, 2 и 3 на овој став.“

По ставот (2) се додаваат два нови ставови (3) и (4) кои гласат:

„(3) Влијанијата врз факторите од ставот (2) од овој член опфаќаат очекувани влијанија и ризици кои би можeл да ги има проектот во однос на големи несреќи и/или катастрофи, а кои се релевантни за конкретниот проект.

„(4) Оцената на влијанијата врз животната средина се врши пред издавање на дозволата, односно решението за спроведување на проект. Доколку издавањето на дозволата, односно решението за спроведување на проект се врши во неколку фази тогаш оценувањето на влијанијата врз животната средина се врши во најраната односно првата фаза на одобрување на проектот.“

**Член 13**

Во членот 77 ставот (2) се менува и гласи:

„Потребата од спроведување на постапка за оцена на влијанието врз животната средина за други, генерално определени проекти, се утврдува со испитување на секој одделен случај, врз основа на карактерот, обемот и локацијата согласно со критериумите од ставот (1) на овој член, имајќи ги предвид факторите во членот 76 став (2) од овој закон, како и најновите научни и технички сознанија и решенија.“

**Член 14**

Во членот 78 ставот (1) се менува и гласи:

„Владата на Република Северна Македонија, во исклучителни случаи на предлог на органот на државната управа надлежен за вршење на работите од областа на животната средина, може да одлучи, испитувајќи од случај до случај да не се врши оцена на влијанието врз животната средина, во целост или делумно за проектите чија единствена цел е воена одбрана на Република Северна Македонија, или единствена цел на спроведување на проектот е одговор на одредени вонредни состојби и спроведувањето на оцената на влијанието врз животната средина би можела да предизвика негативен ефект врз целите на проектот“.

Ставот (2) се менува и гласи:

„Одлуката од ставот (1) од овој член се објавува на интернет страницата на Владата на Република Северна Македонија и на органот на државната управа надлежен за вршење на работите од областа на животната средина. Одлуката се објавува и на огласна табла на органот на државната управа надлежен за вршење на работите од областа на животната средина и на огласна табла во општината во која се наоѓа проектот.“

Ставот (3) се менува и гласи:

„(3) Владата на Република Северна Македонија ја објавува нацрт одлуката да не се врши оцена на влијанието врз животната средина заедно со информациите за: ­

- образложение за носење на таквата одлуката;

- опис на влијанието на проектот врз животната средина врз факторите утврдени во член 76 од овој закон и

- ­ адреса каде што можат да се доставуваат забелешки, мислења и предлози.

Ставовите (6) и (7) се бришат.

Ставот (8) кој станува став (6) се менува и гласи:

„Против одлуката на Владата на Република Северна Македонија од ставот (2) на овој член може да се поднесе тужба за поведување на управен спор пред надлежниот суд.“.

**Член 15**

Членот 79 се менува и гласи:

„(1) Оцена на влијанието врз животната средина е постапка која се состои од:

- подготовка на студија за оцена на влијанието врз животната средина од страна на инвеститорот/барателот;

- спроведување на консултации со јавноста и засегнатите органи, и онаму каде тоа е потребно и прекугранични консултации;

- испитување и анализа од страна на надлежниот орган на податоците доставени во студијата за оцена на влијанието врз животната средина, како и на секоја дополнителна информација обезбедена од страна на инвеститорот на барање на надлежниот орган, и на сите релевантни информации добиени во рамки на консултациите со јавноста и засегнатите органи, и од прекугранични консултации доколку се спроведени и подготовка на извештај за оцена на влијанието врз животната средина;

- донесување на решение на надлежниот орган за значителното влијание на проектот врз животната средина, притоа земјаќи ги во предвид резултатите од испитувањето и анализата на презентираните и добиените информации, и таму каде што е соодветно дополнително испитување од надлежниот орган со образложение за причините за донесување на одлуката; и

- интегрирање на решението на надлежниот орган во дозволите, решенијата и одлуките за спроведување на проектот наведен во член 5 став (1) точка 33.“

(2) При спроведување на оцената на влијанието на проектот врз животната средина се зема предвид: ­ подготовката, изведувањето, спроведувањето и престанувањето со реализација на проектот, вклучувајќи ги и резултатите и влијанието од завршувањето на проектот, ­ отстранувањето на загадувачките супстанци и враќање на засегнатото подрачје во поранешната состојба, доколку таа обврска е предвидена со посебни прописи и ­ нормалното функционирање на проектот, како и можностите за хаварии.

(3) Влијанието на проектот врз животната средина се оценува во согласност со одредбите на овој закон како и стандардите за најдобра меѓународна практика во спроведувањето на процедурите за оцена на влијанието врз животната средина.

(4) Министерот кој раководи со органот на државната управа надлежен за работите од областа за животната средина, донесува општо упатство за спроведување на постапката за оцена на влијанието врз животната средина.

(5) Покрај упатството од ставот (4) од овој член, министерот кој раководи со органот на државната управа надлежен за работите од областа за животната средина, донесува и детални упатства за спроведување на постапката за оцена на влијанието врз животната средина за проектите од областа на енергетика (производство, суровини, пренос, складирање, мрежи, и слично), како и за проектите од други области за кои се спроведува оцена на влијанието врз животната средина, кои ќе бидат земени предвид при спроведување на постапката за оцена на влијанијата врз животната средина.

(6) Упатствата од ставовите (4) и (5) се ажурираат и ревидираат најмалку еднаш во период од седум години согласно новите трендови и меѓународна практика во спроведувањето на постапките за оцена на влијанието врз животната средина.“

**Член 16**

Членот 80 се менува и гласи:

„(1) Секое правно и физичко лице кое има намера да спроведува проект за кој постои веројатност дека е опфатен со членовите 77 и 78 став (1) алинеја 2 од овој закон (во натамошниот текст: инвеститор) е должно, до органот на државната управа надлежен за работите од областа на животната средина, да поднесе известување за намерата за спроведување на проектот, во кое ќе ја наведе и потребата од оцена на влијанието на проектот врз животната средина (во натамошниот текст: известување).

(2) Во случај кога се работи за проекти опфатени со членовите 77 и 78 став (1) алинеја 2 од овој закон, кои се опфатени и со член 24 став (4) од овој закон, инвеститорот е должен најпрво да поднесе известување за намерата за спроведување на проектот согласно став (1) од овој член.

(3) Инвеститорот, известувањето од ставот (1) на овој член го поднесува до органот на државната управа надлежен за работите од областа на животната средина во писмена и во електронска форма.

(4) За проектите од ставот (1) од овој член, за кои согласно прописите за природа е потребно да се врши оцена на влијанието врз природата, инвеститорот е должен кон известувањето од ставот (1) од овој член да приложи решение за оцена на влијанието на проектот врз природата согласно прописите за природа.

(5) Инвеститорот за проектите од ставот (1) од овој член, за кои согласно прописите за природа е потребно да се врши оцена на влијание врз природата, пред да го поднесе известување од ставот (1) од овој член од овој закон, е должен до стручниот орган од областа на природата да поднесе известување за оцена на влијанието на проектот врз природата.

(6) Стручниот орган надлежен за вршење на работите од областа на заштита на природата во случаите од ставот (5) на овојчлен, согласно прописите од областа на природата издава мислење со кое се отценува влијанието на проектот врз природата односно дали проектот е допуштен и согласно тоа издава мислење за спроведувањето на проектот или мислење за не спроведувањето на проектот .

(7) Начинот на постапување, како и поблиските услови за издавање на мислењето, од ставот (6) на овој член, ги пропишува министерот кој раководи со органот на државната управа надлежен за работите од областа на животната средина..

(8) Доколку инвеститорот во прилог на известувањето од ставот (4) од овој член, не достави известување за оцена на влијанието на проектот врз природата, а врз основа на доставеното известување за намерата за спроведување на проектот од ставот (1) од овој член не може да се увиди дали проектот е предмет на оцена на влијанието врз природата, органот на државната управа надлежен за работите од областа на животната средина ја прекинува постапката се до добивање на мислењето, од ставот (5) од овој член.

(9) Доколку стручниот орган издаде мислење со кое се оценува влијанието на проектот врз природата со кое го одбива спроведувањето на проектот поради неговото влијание врз природата согласно ставот (6) од овој член, органот на државната управа ја запира постапката за известување за намерата за изведување на проектот.

(10) Доколку стручниот орган издаде мислење со кое оценува влијанието на проектот врз природата со кое го одобрува спроведувањето на проектот органот на државната управа надлежен за вршење на работите од областа на животната средина ја продолжува постапката за известување за намера за изведување на проектот.

(11) Органот на државната управа надлежен за работите од областа на животната средина е должен, во рок од пет работни дена од денот на комплетирањето на известувањето од ставот (1) од овој член, да го објави на начин определен во членот 90 став (1) точка 1 од овој закон.

(12) Министерот кој раководи со органот на државната управа надлежен за работите од областа на животната средина ги пропишува информациите што треба да ги содржи известувањето за намерата за спроведување на проектот од ставот (1) од овој член, како и придружната документација која треба да се достави во прилог на известувањето.

(13) Информациите кои треба да ги содржи известувањето од ставот (10) од овој член, треба да бидат доволна основа за органот на државната управа надлежен за работите од областа на животната средина да може да ја утврди потребата од оцена на влијанијата на проектот врз животната средина, а имајќи го предвид предметот на оцената на влијанијата врз животната средина определен согласно член 76 од овој закон.

(14) Инвеститорот во текот на целата постапката е должен да ги почитува одредбите на прописите за заштита на правото на интелектуална сопственост.

(15) Во известувањето од ставот (1) од овој член, инвеститорот може да даде опис на секоја карактеристика на проектот, како и да предложи мерки со кои ќе се предвиди или ќе се избегне или ќе се спречи значителен негативен ефект врз животната средина“.

**Член 17**

Членот 81 се менува и гласи:

„(1) Постапката за утврдување на потребата од оцена на влијанието на проектот врз животната средина се врши за проекти определени согласно со член 77 од овој закон.

(2) Министерот кој раководи со органот на државната управа надлежен за работите од областа на животната средина ги пропишува начинот и постапката за утврдување на потребата од оцена на влијанието на проектот врз животната средина.

(3) Органот на државната управа надлежен за работите од областа на животната средина е должен да ја заврши постапката за утврдување на потребата од оцена на влијанието на проектот врз животната средина, во рок од 30 дена од денот на приемот на комплетното известување, согласно членот 80 од овој закон.

(4) Во исклучителни случаи, рокот утврден во став (3) од овој член може да се продоложи, но не повеќе од 90 дена од денот на приемот на комплетното известувањето од членот 80 од овој закон. Органот на државната управа надлежен за работите од областа на животната средина е должен да го извести инвеститорот за продолжување на рокот при тоа наведувајќи ги причините за продолжување на рокот.

(5) Органот на државната управа надлежен за работите од областа на животната средина врз основа на податоците доставени од инвеститорот со решение ја определува потребата од оцена на влијанието на проектот врз животната средина односно со решение ќе утврди дека нема потреба од оцена на влијанието врз животната средина, притоа наведувајќи ги главните причини за донесување на решението согласно критериумите определени во член 77 од овој закон.

(6) Во случаите од ставот (5) од овој член, доколку се донесе решение со кое не се утврдува потребата од оцена на влијанието врз животната средина, а доколку од страна на инвеститорот биле предложени мерки согласно член 80 став (11) од овој закон, во решението ќе се наведат карактеристиките на проектот и/или мерките кои треба да се преземат за да се избегне или да се спречи негативно влијание врз животната средина.

(7) Решението од ставот (5) на овој член се објавува во рок од пет работни дена од денот на донесувањето, на начин определен во членот 90 став (1) точка 2 од овој закон.

(8) Решението од ставот (5) од овој член, престанува да произведува правно дејство, доколку во период од две години од неговото донесување, не е доставена студија за оцена на влијанието на проектот врз животната средина.

(9) Против решението од ставот (5) на овој член, инвеститорот, засегнатите правни или физички лица, како и здруженијата на граѓани формирани за заштита и за унапредување на животната средина, можат да изјават жалба согласно прописите за општа управна постапка.

(10) Правното и физичкото лице од членот 80 став (1) на овој закон, може при поднесувањето на известувањето за намерата за изведување на проектот истовремено да поднесе и барање за определување на обемот на оцената на влијанието на проектот врз животната средина.

(11) Во случаите од ставот (10) на овој член, органот на државната управа надлежен за работите од областа на животната средина донесува заедничко решение во кое е содржано и мислењето за обемот на студијата за оцена на влијанието на проектот врз животната средина од членот 82 на овој закон.

(12) Онаму каде што е определен обемот, инвеститорот е должен да ја изготви студијата за оцена на влијанието на проектот врз животната средина согласно мислењето за обемот утврден во решението од став 11 на овој член“.

**Член 18**

Во членот 83 во ставот (5) зборовите „секое лице“ се заменуваат со зборот „јавноста“.

Ставот (6) се менува и гласи:

„Рокот за консултации не може да биде пократок од 30 дена и не подолг од 60 дена од денот на објавувањето на студијата за оцена на влијанието на проектот врз животната средина согласно член 90 став 1 точка 3 од овој закон.“

Ставот (8) се менува и гласи:

„Ако инвеститорот не ја дополни студијата за оцена на влијанието на проектот врз животната средина, во согласност со ставот (7) од овој член, органот на државната управа надлежен за работите од областа на животната средина донесува решение за запирање на постапката за оцена на влијанието врз животната средина, кое во рок од 5 дена го доставува до инвеститорот.“

После ставот (8) се додава нов став (9) и гласи:

„(9) Против решението од ставот (8) на овој член, инвеститорот има право на жалба согласно прописите за општа управна постапка.“

**Член 19**

Членот 84 се менува и гласи:

„(1) Студијата за оцена на влијанието врз животната средина особено содржи:

(а) Опис на проектот кој содржи информации за локацијата, дизајнот, големината и другите релевантни карактеристики на проектот,

(б) опис на веројатните значајни влијанија на проектот врз животната средина,

(в) опис на карактеристиките на проектот и/или предвидените мерки со цел да се избегнат, спречат или намалат и, доколку е можно, да се неутрализираат веројатните значителни влијанија врз животната средина,

(г) опис на алтернативите кои ги навел инвеститорот, а кои се релевантни за проектот и неговите специфични карактеристики, и наведување на главните причини за избраната опција, земајќи ги предвид влијанијата на проектот врз животната средина,

(д) нетехничко резиме на информациите наведени во точките (а) до (г); и

(ѓ) секоја дополнителна информација определена со прописот од член 80 од овој закон, релевантна за специфичните карактеристики на одреден проект или тип на проект и за карактеристиките на животната средина кои веројатно ќе бидат засегнати.

(2) Инвеститорот при изготвувањето на студијата е должен да го земе во предвид мислењето за определување на обемот на студијата за оцена на влијанието на проектот врз животната средина, како и да ги земе во предвид резултатите кои се достапни од други спроведени оцени на влијанието врз животната средина изготвени согласно одредбите на овој закон и обврските и правата кои произлегуваат од прописите за заштита на правото на интелектуална сопственост.

(3) Содржината на барањата што треба да ги исполнува студијата за оцена на влијанието врз животната средина ја пропишува министерот кој раководи со органот на државната управа надлежен за работите од областа на животната средина.“

**Член 20**

Во членот 86 по ставот (1) се додаваат два нови ставови (2) и (3) кои гласат:

„(2) Органот на државната управа надлежен за работите од областа на животната средина е должен постапката за оцена на влијанието врз животната средина да ја спроведе на објективен начин и да презема мерки со кои ќе се спречи конфликт на интереси согласно прописите за спречување на конфликтот на интереси.

„(3) Доколку органот на државната управа надлежен за работите од областа на животната средина е инвеститор, согласно своите надлежности, должен е да обезбеди поделба помеѓу конфликтните функции и изземање на истите од спроведување на постапката.“

Ставот (2) станува став (4) и по зборовите „животната средина,“ се додаваат зборовите „или има конфликт на интереси,“ .

Ставот (3) кој станува став (5) по зборот „средина“ се додаваат зборовите „како и врз основа на сопствените анализа од страна на органот на државната управа“.

По ставот (5) се додава нов став (6) кој гласи:

„(6) За проектите кои се предмет на оцена на влијанието врз природата согласно прописите за заштита на природата при изготвување на извештајот од ставот (1) на овој член задолжително се зема во предвид решението донесено од таквата студија.“

Ставот (4) кој станува став (7) се менува и гласи:

„Со извештајот од ставот (1) на овој член, се утврдуваат значајните влијанија врз животната средина, земајќи ги предвид резултатите од анализата од ставот (4) на овој член, и предложените мерки за избегнување, спречување или намалување и, доколку е можно, неутрализирање на значителни негативни ефекти врз животната средина, како и, каде што е соодветно, мерки за следење, кои треба да се утврдат со дозволата за спроведување на проектот.“

Ставот (5) кој станува став (8) се менува и гласи:

„ Рокот за подготовка на извештајот за соодветноста на студијата за оцена на влијанието на проектот врз животната средина не може да биде подолг од 60 дена од денот кога е доставена студијата за оцена на влијанието на проектот врз животната средина заедно со мислењата по студијата, по истекување на рокот за консултации со јавноста и засегнатите органи.“

Ставот (6) станува став (9).

„Рокот утврден во ставот (5) од овој член може да биде продолжен од оправдани причини, особено во сложени случаи, но не повеќе од 30 дена.“

Ставот (7) станува став (10) кој се менува и гласи:

„(10) Доколку при подготовката на извештајот од ставот (1) на овој член е утврдено дека постојат одредени недостатоци во студијата за оцена на влијанието на проектот врз животната средина, органот на државната управа надлежен за работите од областа на животната средина му ја враќа студијата на инвеститорот, кој треба да ја дополни или да ја доработи во рок не подолг од 30 дена.“

Ставот (8) станува став (11).

Во ставот (9) кој станува став (12) зборот „форма“ се заменува со зборовите „ и електронска форма.“

Ставовите (10), (11) и (12) стануваат ставови (14), (15) и (16).

**Член 21**

Во членот 87 во ставот (1) по зборот „мислења“ се додаваат зборовите „како и сопствена анализа таму каде што е тоа соодветно,“

Ставот (2) се менува и гласи:

„ Во Решението се образложуваат главните причини за носење на решението, како и се наведуваат мерките за­ избегнување, спречување или намалување и доколку е можно, неутрализирање на штетните влијанија врз животната средина, како и видот, параметрите и времетраењето на мерките за следење и мониторинг.“

По ставот (2) се додава нов став (3) кој гласи:

„(3) Решението со кое се одбива барањето за спроведување на проектот задолжително содржи образложение на главните причини поради кои се одбива барањето.“

Ставовите (3) и (4) стануваат ставови (4) и (5).

Во ставот (5) кој станува став (6) по зборот „продолжи“ се додаваат зборовите „ најмногу еднаш во времетраење од две години “.

По ставот (6) се додаваат нови ставови (7), (8), (9) и (10) кои гласат;

(7)Доколку, за време на спроведувањето на проектот, инвеститорот кој е носител на Решението со кое се дава согласност за спроведување на проектот или Решението со кое се утврдува дека не е потребна оцена на влијанието врз животната средина, го пренесува спроведувањето на проект на друго лице, тоа лице, како инвеститор, ги презема сите права и обврски кои произлегуваат од Решението со кое се дава согласност за спроведување на проектот или одлуката на надлежниот орган со која се утврдува дека не е потребна оцена на влијанието врз животната средина и е одговорна за нивна имплементација.

(8)Инвеститорот кој е предмет на Решението со кое се утврдува дека не е потребна оцена на влијанието врз животната средина или Решението со кое се утврдува дека не е потребна оцена на влијанието врз животната средина од членот (7) е должен да го извести органот што го Решението. Постапка на пренос на правата од ставот 1 на овој член во рок од 15 дена од денот на измената и со тоа известување да го достави решението на органот надлежен за издавање на дозволата за спроведување на проектот. пренос на дозволата, односно согласноста и изјавата на инвеститорот на кое се пренесува спроведувањето на проектот за прифаќање на преносот со сите права и обврски што произлегуваат од него.

(9)Инвеститорот на кое му е пренесена реализацијата на проектот не може да продолжи со спроведувањето на проектот како инвеститор, без претходно известување за промената согласно со ставот 2 на овој член.

(10) Одредбите на овој закон кои се однесуваат на инвеститорот кој е носителот на проектот и се применуваат на лицето на кое му е пренесена реализацијата на проектот.

**Член 22**

Во членот 88 по ставот (1) се додава нов став (2) кој гласи:

„(2) Органот кој е надлежен за издавање на дозволата, односно решение за спроведување на проектот за кој се врши оцена на влијание врз животната средина по службена должност внимава на правната важност на решение со коешто дава согласност за спроведување на проектот во моментот на издавање на дозволата, односно решението за спроведување на проектот.“

Ставовите (2) и (3) стануваат ставови (3) и (4).

Ставот 3 кој станува став 4 се менува и гласи:

(4) Дозволата или решението за спроведување на проект издадена спротивно на ставовите (1) и (2) на овој член ќе се смета за ништовна.

**Член 23**

Во членот 90 ставот (1) се менува и гласи:

„(1) Органот на државната управа надлежен за работите од областа на животната средина е должен да објави:

1) информација за поднесено известување од членот 80 став (1) на овој закон на интернет страницата на органот на државната управа надлежен за работите од областа на животната средина, на огласна табла во органот на државната управа надлежен за работите од областа на животната ,а може и на огласна табла во општината на чиешто подрачје се спроведува проектот. Известувањето од членот 80 став (1) во целост се објавува на интернет страницата на органот на државната управа надлежен за работите од областа на животната средина ,а може и на интернет страницата на општината на чиешто подрачје се спроведува проектот ;

2) информација дека е усвоено решението од членот 81 став (4) од овој закон на интернет страницата на органот на државната управа надлежен за работите од областа на животната средина, како и на огласната табла во органот на државната управа надлежен за работите од областа на животната средина,а може и на огласна табла во општината на чиешто подрачје се спроведува проектот. Решението од членот 81 став (4) од овој закон се објавува на интернет страницата на органот на државната управа надлежен за работите од областа на животната средина ,а може и на интернет страницата на општината на чиешто подрачје се спроведува проектот;

3) информација дека е подготвена студијата за оцена на влијанијата на проектот врз животната средина од членот 83 на овој закон заедно со информација за достапноста на истата во најмалку еден дневен весник достапен на целата територија на Република Македонија, на локалната радио и ТВ станица, и на интернет страницата на органот на државната управа надлежен за работите од областа на животната средина,а може и на интернет страницата на општината на чиешто подрачје се спроведува проектот. Студијата за оцена на влијанијата на проектот врз животната средина од членот 83 од овој закон илинетехничкиот извештај и други релевантни документи се објавуваат на интернет страницата на органот на државната управа надлежен за работите од областа на животната средина;

4) информација дека е изготвен извештај за соодветноста на студијата за оцена на влијанијата на проектот врз животната средина од членот 86 од овој закон на интернет страницата на органот на државната управа надлежен за работите од областа на животната средина како и на огласна табла во органот на државната управа надлежен за работите од областа на животната ,а може и на огласна табла во општината на чиешто подрачје се спроведува проектот. Извештај за соодветноста на студијата за оцена на влијанијата на проектот врз животната средина од членот 86 се објавува на интернет страницата на органот на државната управа надлежен за работите од областа на животната средина,а може и на интернет страницата на општината на чиешто подрачје се спроведува проектот;

5) информација дека е усвоено решението од членот 87 став (1) од овој закон со кое се дава согласност или се одбива барањето за спроведување на проектот на интернет страницата, како и на огласната табла во органот на државната управа надлежен за работите од областа на животната средина ,а може и на огласна табла во општината на чиешто подрачје се спроведува проектот. Решението од членот 87 став (1) од овој закон со кое се дава согласност или се одбива барањето за спроведување на проектот се објавува на интернет страницата на органот на државната управа надлежен за работите од областа на животната средина ,а може и на интернет страницата на општината на чиешто подрачје се спроведува проектот.

6) местото и времето на одржување на јавната расправа од членот 91 од овој закон на огласна табла во органот на државната управа надлежен за работите од областа на животната ,а може и на огласна табла во општината на чиешто подрачје се спроведува проектот, на локалната радио и ТВ станица како и на интернет страницата на органот на државната управа надлежен за работите од областа на животната средина ,а може на Интернет страницата на општината на чиешто подрачје се спроведува проектот.

7) кратка содржина на мислењето од членот 82 став (5) на овој закон на Интернет страницата, како и на огласна табла на органот на државната управа надлежен за работите од областа на животната средина и на интернет страницата, ,а може и на огласна табла на општината на чиешто подрачје се спроведува проектот.

**Член 24**

Во членот 91 во ставот (2) зборот „може“ се брише, а на крајот од реченицата по точката се додава нова реченица „Во случај на одложување на јавната расправа, рокот за консултации со јавноста соодветно се продолжува.“

Во ставот (3) по зборот „расправата“се додаваат зборовите „и листата на присутни“.

Инвеститорот е должен да го обезбеди учеството на експертот за ОВЖС во јавната расправа кој е ангажиран/ни да ја подготват студијата за оцена на влијанието на проектот.

**Член 25**

Во членот 93 ставот (8) се менува и гласи:

„Трошоците за превод на информациите од ставовите (5) и (7) на овој член и другите трошоци кои произлегуваат за спроведување на постапката за оцена на прекуграничното влијание на животната средина на проектот ги сноси инвеститорот.

По ставот 8 се додава нов став (9) кој гласи:

„За проектите за кои се спроведува постапка за оцена на прекуграничното влијание на проектот врз животната средина, Владата на Република Северна Македонија може да иницира меѓувладини консултации. Меѓувладините консултации може да се организираат како:

а) заеднички комисии;

б) состаноци на експерти;

в) видеоконференција, размена на информации преку е-пошта или официјални писма;

г) состаноци на високи функционери.“

**Член 26**

Во членот 93 -б во ставот (5) во точката б) по зборот „влијание“ се додадаваат зборовите „ и мерки за мониторинг. “

**Член 27**

Во членот 94 ставот (4) се менува и гласи:

„Органот на државната управа надлежен за работите од областа на животната средина организира јавна расправа на подрачјето на Република Северна Македонија кое би било најмногу погодено од спроведувањето на проектот на барање на засегната јавност согласно одредбите од овој закон. Сите трошоци поврзани со превод, известување и организирање на јавната расправа ги презема инвеститорот.“

**Член 28**

Во членот 148 се брише ставот (4), а се додаваат нови ставови (4), (5), (6), (7) и (8) кои гласат:

„(4) Извештајот за мерки за безбедност го испитува Комисија за испитување на извештаите за мерки за безбедност што ја формира министерот кој раководи со органот на државната управа надлежен за работите од областа на животната средина.

(5) Комисијата од ставот (4) на овој член е составена од четири члена определени од министерот кој раководи со органот на државната управа надлежен за работите од областа на животната средина, и тоа два претставника од редот на истакнати стручни лица од областа на технолошките науки, еден претставник од редот на истакнати стручни лица од областа на хемиските науки и еден претставник од редот на истакнати стручни лица од областа на заштита на животната средина.

(6) Постапката за именување, составот, начинот на работа, содржина на мислењето издадено од Комисија и висината и начинот на исплата на надоместокот за работата на Комисијата од член (5) од овој член, поблиску ги пропишува министерот на државната управа надлежен за работите од областа на животната средина.

(7) Органот на државната управа надлежен за вршење на стручните работи од областа на животната средина по претходно добиено мислење од Комисијата за испитување на извештаите за мерки за безбедност во рок од осум месеци од приемот на извештајот за мерките за безбедност“:   
- му ги испраќа заклучоците од своето испитување на извештајот за мерките за безбедност на операторот или   
- го забранува воведувањето во употреба или продолжувањето со употреба на системот во согласност со членот 152 од овој закон.

(8) На преставниците на Комисијата за испитување на извештаите за мерки за безбедност им следува паричен надоместок во износ од една третина од просечната нето плата во Република Северна Македонија. Трошоците на Комисијата за испитување на извештаите за мерки за безбедност ги сноси операторот.“

Ставот (5) станува став (8), ставот (6) станува став (9), ставот (7) станува став (10) и ставот (8) станува став (11).

**Член 29**

Во член 157 по ставот (14) се додава нов став (15) кој гласи:

„Органот на државната управа надлежен за работите од областа на животната средина доколку неможе да го утврди операторот кој предизвикал непосредна закана од штета, односно еколошка штета за да изврши процена на значителноста на штетата, како и да ги определи мерките за ремедијација за локации кои се во државна сопственост е должен да ја спроведе постапката за вршење на процена на значителноста на штетата и определување на мерките за ремедијација.“

**Член 30**

Во член 158 по ставот (4) се додава нов став (5) кој гласи:

„5) Трошоците за превземање за ремедиација од член 157 став (15) ги превзема Владата по предлог на министерот на Органот на државната управа надлежен за работите од областа на животната средина, која соработува и со донатори или други правни лица.“

**Член 31**

Во членот 163 во ставот (2) се бришат зборовите „супстанции што ја осиромашуваат озонската обвивка“ и на нивно место се додаваат зборовите „супстанции од списокот на Монтреалскиот протокол“ .

**Член 32**

Во членот 164 во ставот (2) алинеа 3 се бришат зборовите „супстанции што ја осиромашуваат озонската обвивка“ и на нивно место се додаваат зборовите „супстанции од списокот на Монтреалскиот протокол“.

**Член 33**

Во членот 165 во ставот (1) по зборовите став (2) се додава зборот „и став (3)“.

**Член 34**

Во членот 179 во ставот (3) се додаваат нови алинеи кои гласат:

|  |  |
| --- | --- |
| „- супстанции од Анекс Ф, група I и смеси кои содржат супстанции од Анекс Ф, група I со потенцијал на глобално затоплување повисок или еднаков на 1000, а понизок од 2000 | 8,00 ден/кг |
| - супстанции од Анекс Ф, група I и смеси кои содржат супстанции од Анекс Ф, група I со потенцијал на глобално затоплување повисок или еднаков на 2000, а понизок од 3000 | 12,00 ден/кг |
| - супстанции од Анекс Ф, група I и смеси кои содржат супстанции од Анекс Ф, група I со потенцијал на глобално затоплување повисок или еднаков на 3000 | 15,00 ден/кг“ |

**Член 35**

Во член 180 во став (1) по точка 5 се додава нови точка 6 и 7 кои гласат

„Висината на надоместокот што се плаќа за домашни правни и физички лица што ја загадуваат животната средина со користење на пловни објекти при технички преглед на пловни објекти за период од една година изнесува.

1)Пловни објекти

|  |  |  |
| --- | --- | --- |
| Пловни објекти | | |
| Моќност на моторот во (kW) | Старост на возилото (години) | Надомест во (денари) за мотор  на бензин, дизел, биодизел или гас |
| до 20 | од 0 до 5 години | 100 |
| од 6 до 10 години | 150 |
| од 11 до 20 години | 200 |
| од 21 до 30 години | 250 |
| Над 30 години | 300 |
| 20-30 | од 0 до 5 години | 300 |
| од 6 до 10 години | 350 |
| од 11 до 20 години | 400 |
| од 21 до 30 години | 450 |
| Над 30 години | 500 |
| 30-40 | од 0 до 5 години | 500 |
| од 6 до 10 години | 550 |
| од 11 до 20 години | 600 |
| од 21 до 30 години | 650 |
| Над 30 години | 700 |
| 40-50 | од 0 до 5 години | 700 |
| од 6 до 10 години | 750 |
| од 11 до 20 години | 800 |
| од 21 до 30 години | 850 |
| Над 30 години | 900 |
| 50-60 | од 0 до 5 години | 900 |
| од 6 до 10 години | 950 |
| од 11 до 20 години | 1000 |
| од 21 до 30 години | 1050 |
| Над 30 години | 1100 |
| Над 60 | од 0 до 5 години | 1100 |
| од 6 до 10 години | 1150 |
| од 11 до 20 години | 1200 |
| од 21 до 30 години | 1250 |
| Над 30 години | 1300 |
| Без мотор | / | 0 |

7) Трактори од категориите Т и С

|  |  |  |
| --- | --- | --- |
| Старост на возилото (години) | Моќност на моторот во (kW) | Надомест во (денари) зa мотор  на бензин, дизел, биодизел или гас |
| од 0 до 5 години | од 10 до 15 | 100 |
| од 16 до 25 | 200 |
| од 26 до 45 | 250 |
| од 46 до 75 | 300 |
| од 76 до 150 | 350 |
| над 150 | 400 |
| од 6 до 10 години | од 10 до 15 | 400 |
| од 16 до 25 | 450 |
| од 26 до 45 | 500 |
| од 46 до 75 | 550 |
| од 76 до 150 | 600 |
| над 150 | 650 |
| од 11 до 20 години | од 10 до 15 | 650 |
| од 16 до 25 | 700 |
| од 26 до 45 | 750 |
| од 46 до 75 | 800 |
| од 76 до 150 | 850 |
| над 150 | 900 |
| од 21 до 30 години | од 10 до 15 | 900 |
| од 16 до 25 | 950 |
| од 26 до 45 | 1000 |
| од 46 до 75 | 1050 |
| од 76 до 150 | 1100 |
| над 150 | 1150 |
| Над 30 години | од 10 до 15 | 1150 |
| од 16 до 25 | 1200 |
| од 26 до 45 | 1250 |
| од 46 до 75 | 1300 |
| од 76 до 150 | 1350 |
| над 150 | 1400 |

“

Во точката (4) на крајот од реченицата пред зборовите „електричен погон“ се додават зборовите „ хибриден или„

Точка 3 станува точка 4, точка 4 станува точка 5, точка 5 станува точка 6, точка 6 станува точка 7, точка 7 станува точка 8, точка 8 станува точка 9, точка 9 станува точка 10, точка 10 станува точка 11, точка 11 станува точка 12.

**Член 36**

Во членот 184 во ставот (8) зборовите„ членот 165 став (8) “ се заменуваат со зборовите „членот 165 став (1) “

**Член 37**

Во членот 198 во ставот (1) точка 4-а се менува и гласи „да утврди дали правното лице односно трговец поединец кое врши увоз и/или извоз на супстанции од списокот на Монтреалскиот протокол и/или производи кои содржат супстанции од списокот на Монтреалскиот протокол известува за увезените и/или извезените супстанции од списокот на Монтреалскиот протокол и/или производи кои содржат супстанции од списокот на Монтреалскиот протокол како и да утврди дали истите постапуваат согласно со прописот донесен врз основа членот 22-а од овој закон.“ и по точката 24) се додава нова точка 24-а) која гласи:

„24 -а) да утврди дали се имплементираат мерките за следење и мониторинг утврдени во решението со кое се дава согласност за спроведување на проектот (член 87);“

**Член 38**

Во членот 210 се додаваат нови ставови (3), (4) и (5) кои гласат:

„(3) Министерот формира Комисија за надзор над спроведувањето на одредбите од ставот (2) на овој член.

(4)      За спроведување на надзорот од ставот (2) на овој член, министерот најдоцна до 1 март во тековната година донесува План за надзор над законитоста на работата на работата на органите на општината, на градот Скопје и на општините во градот Скопје.

(5)      Планот од ставот (4) на овој член се објавува на веб-страницата на органот на државната управа надлежен за вршење на работите од областа на животната средина во рок од пет дена од денот на неговото донесување.”

**Член 39**

Во членот 211 во ставот (1) се додава нова точка “23” а која гласи:

”23 а) води евиденција на програми, проекти и други активности на општините, градот Скопје и општините во градот Скопје кои се корисници на средствата од програмата од членот 172 од овој закон”.

Ставот (2) и ставот (3) се менуваат и гласат:

“(2)  За надзорот спроведен од ставот (1) на овој член, Комисијата од членот 210 од овој закон подготвува извештај кој го доставува до општините, општините во градот Скопје и Градот Скопје над кои се спроведува надзорот, како и до министерот кој раководи со органот на државната управа надлежен за вршење на работите од областа на животната средина“.

„(3) Доколку при вршење на надзорот се констатирани недостатоци, во извештајот од ставот (2) на овој член, задолжително се:

-             укажува на општините, општините во градот Скопје и Градот Скопје за пречекорување на нивните надлежности утврдени со овој закон и друг пропис и им предлага соодветни мерки за надминување на таквата состојба,

-             укажува на определени материјални и процедурални недостатоци во работата на општините, општините во градот Скопје и Градот Скопје и им се дава насоки и утврдува мерки, како и им се определува рок во кој треба да ги отстранат утврдените недостатоци,

-             даваат препораки за доследно спроведување на надлежностите утврдени со овој закон и други закони од областа на животната средина на општината, општините во градот Скопје и Градот Скопје и

-             даваат иницијативи и предлози до општината, општините во градот Скопје и Градот Скопје.”

По ставот (3) се додаваат нови ставoвови (4), (5), (6), (7), (8) и (9) кои гласат:

”(4)      Извештајот од ставот (2) на овој член се доставува до градоначалникот на општината, градоначалникот на општината во градот Скопје и до градоначалникот на Градот Скопје и се определува рок во кој треба да се отстранат констатираните недостатоци, односно да се постапи согласно со дадените насоки и мерки во остварувањето на нивната надлежност“.

(5)      Градоначалникот на општината, градоначалникот на општината во градот Скопје и градоначалникот на Градот Скопје е должен да постапи согласно со насоките и мерките дадени во извештајот од ставот (2) на овој член, во рокот определен во извештајот.

(6)      Доколку градоначалникот на општината, градоначалникот на општината во градот Скопје и градоначалникот на Градот Скопје не ги преземе утврдените насоки и мерки во определениот рок од извештајот од ставот (2) на овој член, министерот е должен да достави известување до градоначалникот во рок од 15 дена од денот на истекот на последниот рок утврден во извештајот од ставот (4) на овој член да постапи согласно со ставот (5) на овој член.

(7)      Доколку во рок од 60 дена од денот на доставувањето на известувањето од ставот (6) на овој член градоначалникот на општината, градоначалникот на општината во градот Скопје и градоначалникот на Градот Скопје не постапат согласно со утврдените насоки и мерки и не ги отстранат утврдените недостатоци во извештајот од ставот (2) на овој член, органот на државната управа надлежен за вршење на работите од областа на животната средина може да ја одземе надлежноста на општините, градот Скопје и општините во градот Скопје и да постапува по утврдените насоки и мерки и да ги отстрани недостатоците доколку е тоа возможно, во име и за сметка на општината, општините во градот Скопје и Градот Скопје, во рок од една година.

(8)      За преземањето на работите од ставот (7) на овој член, органот на државната управа надлежен за вршење на работите од областа на животната средина го известува органот на државната управа надлежен за вршење на работите од областа на локалната самоуправа и органот на државната управа надлежен за вршење на работите од областа на финансиите.

(9)      Доколку и по истекот на рокот од ставот (7) на овој член не се отстранат недостатоците утврдени во извештајот од ставот (2) на овој член за спроведување на инспекцискиот надзор во животната средина, против градоначалникот на општината, општините во градот Скопје и Градот Скопје, министерот кој раководи со органот на државната управа надлежен за вршење на работите од областа на животната средина, поведува прекршочна постапка согласно со прекршочните одредби од членот 212 а од овој закон.”

**Член 40**

Во членот 212-е во ставот (1) точка (4) се менува и гласи „не известува за увезените и/или извезените супстанции од списокот на Монтреалскиот протокол и/или производи кои содржат супстанции од списокот на Монтреалскиот протокол и/или со супстанциите од списокот на Монтреалскиот протокол и/или производите кои ги содржат овие супстанции не постапува согласно со членот 22-а од овој закон,

**ПРЕОДНИ И ЗАВРШНИ ОДРЕДБИ**

**Член 41**

Проектите кој се започнати пред донесување на овој закон ќе се завршуваат согласно прописите кои важеле до донесување на овој закон.

**Член 42**

Подзаконските прописи кои произлегуваат од овој закон ќе се донесат најдоцна во рок од една година од влегувањето во сила на овој закон.

**Член 43**

Се овластува Законодавно-правната комисија на Собранието на Република Северна Македонија да утврди пречистен текст на Законот за животна средина.

**Член 44**

Овој закон влегува во сила осмиот ден од денот на објавувањето во „Службен весник на Република Северна Македонија“.

**ОБРАЗЛОЖЕНИЕ НА**

**ПРЕДЛОГ ТЕКСТ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЖИВОТНАТА СРЕДИНА (\*)**

I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ ЗАКОНОТ

Со член 1 од предлог текстот на законот за изменување и дополнување на законот за животната средина се менува членот 5 ставот (1) и се додаваат/изменуваат дефиниции согласно директивата 214/52/ЕУ како и дефинираат супстанциите од Монтреалскиот протокол кои ја осиромашуваат озонската обвивка

Со член 2 од предлог текстот на законот за изменување и дополнување на законот за животната средина се менува членот 21 и забраната на производството, прометот и употребата на одделни производи, полупроизводи, суровини, супстанции и вршењето на одделни активности и услуги заради заштита на животната средина е во надлежност само на министерството за животна средина и просторно планирање.

Со член 3 од предлог текстот на законот за изменување и дополнување на законот за животната средина се менува членот 22 ставот (1) и со што Ограничување и контрола на извозот и увозот на одделни супстанции и производи е во надлежност на министерството за животна средина и просторно планирање.

Со член 4 од предлог текстот на законот за изменување и дополнување на законот за животната средина се менува членот 22-а ставот (1) во кој се дефинираат супстанциите кои ја осиромашуваат озонската обвивка согласно Монтреалскиот протокол и се пропишува начинот на увоз или извоз на истите.

Со член 5 од предлог текстот на законот за изменување и дополнување на законот за животната средина се менува членот 22-б и се утврдуваат надлежности на Министерот за животна средина и просторно планирање.

Со член 6 од предлог текстот на законот за изменување и дополнување на законот за животната средина се менува членот 22-в став (3) и се утврдува надоместокот за плаќање на испит за испит за постапување со средства за ладење и/или производи кои содржат средства за ладење .

Со член 7 од предлог текстот на законот за изменување и дополнување на законот за животната средина се менува членот 22-к став (7) и се дефинира број на присутни лица во просторијата за полагање на испитот за постапување со средства за ладење и/или производи кои содржат средства за ладење

Со член 8 од предлог текстот на законот за изменување и дополнување на законот за животната средина се брижат членовите 28-а, 28-б, 28-в и 28-г.

Со член 9 од предлог текстот на законот за изменување и дополнување на законот за животната средина се менува членот 40 со што се додава нов став во кој дефинира доставата на податоци до информативен центар.

Со член 10 од предлог текстот на законот за изменување и дополнување на законот за животната средина се менува членот 40-а со што менува став 3 и се дефинира доставата на податоци до информативен центар.

Со член 11 од предлог текстот на законот за изменување и дополнување на законот за животната средина се менува членот 45 со што се дефинира Извештајот за состојбата на животната средина.

Со член 12 од предлог текстот на законот за изменување и дополнување на законот за животната средина се менува членот 76 став (2) и се додаваат два нови става со што прави поголем опфат на директни и индиректни влијанија на проектот врз повеќе фактори на оцена на влијание врз животната средина.

Со член 13 од предлог текстот на законот за изменување и дополнување на законот за животната средина се менува членот 77 став (2) се утвррдува потребата од спроведување на постапката за оцена на влијанието врз животната средина .

Со член 14 од предлог текстот на законот за изменување и дополнување на законот за животната средина се менува членот 78 став (1) се утвррдува во кој случај не се врши оцена на влијанието врз животната средина.

Со член 15 од предлог текстот на законот за изменување и дополнување на законот за животната средина се менува членот 79 и се утвррдува начинот и постапката на оцена на влијанието на проектот врз животната средина.

Со член 16 од предлог текстот на законот за изменување и дополнување на законот за животната средина се менува членот 80 и се утвррдува постапка за известување за намерата за изведување на проектот

Со член 17 од предлог текстот на законот за изменување и дополнување на законот за животната средина се менува членот 81 и се утвррдува постапка за утврдување на потребата од оцена на влијанието на проектот врз животната средина

Со член 18 од предлог текстот на законот за изменување и дополнување на законот за животната средина се менува членот 83 и се утвррдува рокот за консултации на студијата за оцена на влијание на проектот врз животната средина.

Со член 19 од предлог текстот на законот за изменување и дополнување на законот за животната средина се менува членот 84 и се утвррдува содржина на студијата за оцена на влијанието врз животната средина

Со член 20 од предлог текстот на законот за изменување и дополнување на законот за животната средина се менува членот 86 и се утвррдува постапката за извештај за соодветноста на студијата за оцена на влијанието на проектот врз животната средина од страна на органот на државната управа надлежен за работите од областа на животната средина.

Со член 21 од предлог текстот на законот за изменување и дополнување на законот за животната средина се менува членот 86 и се утвррдува постапката начинот и содржината на решението со кое се дава согласност или се одбива барањето за спроведување на проектот.

Со член 22 од предлог текстот на законот за изменување и дополнување на законот за животната средина се менува членот 88 и се додаваат нови 2 става со кој се утвррдува правното дејство на решението.

Со член 23 од предлог текстот на законот за изменување и дополнување на законот за животната средина се менува членот 90 и се утвррдува достапноста на документите и на информациите за оцената на влијанијата врз животната средина до јавноста.

Со член 24 од предлог текстот на законот за изменување и дополнување на законот за животната средина се менува членот 90 и се утвррдува услови начин за одржување на јавна расправа.

Со член 25 од предлог текстот на законот за изменување и дополнување на законот за животната средина се менува членот 93 и се утвррдува кој ги сноси троѓоците од одржување на јавната расправа како и начинот за спроведување на постапка за оцена на влијание на прекугранично влијание на проектот врз животнта средина.

Со член 26 од предлог текстот на законот за изменување и дополнување на законот за животната средина се менува членот 93 со што покрај опис каде што е потребно, на главните мерки за избегнување, намалување и ако е возможно надоместување на штетните влијанија се додава и мерки за мониторинг.

Со член 27 од предлог текстот на законот за изменување и дополнување на законот за животната средина се менува членот 94 став(4) во кој трошоците на Оцена на прекуграничното влијание на животната средина на проектот кој се изведува на територија на друга држава ги презема инвеститорот.

Со член 28 од предлог текстот на законот за изменување и дополнување на законот за животната средина се менува членот 148 се додаваат 5 ставови во кој се уредува Извештајот за мерките за безбедност.

Со член 29 од предлог текстот на законот за изменување и дополнување на законот за животната средина се менува членот 157 се додава нов став во кој се доуредува одговорноста на штета врз животната средина.

Со член 30 од предлог текстот на законот за изменување и дополнување на законот за животната средина се менува членот 158 се додава нов став во кој се доуредува преземање на трошоци во случај на ремедијација.

Со член 31 од предлог текстот на законот за изменување и дополнување на законот за животната средина се менува членот 163 со што се прецизираат супстанции што ја осиромашуваат озонската обвивка согласно Монтреалскиот договор.

Со член 32 од предлог текстот на законот за изменување и дополнување на законот за животната средина се менува членот 164 со што се прецизираат супстанции што ја осиромашуваат озонската обвивка согласно Монтреалскиот договор.

Со член 33 од предлог текстот на законот за изменување и дополнување на законот за животната средина се менува членот 165 се допрецизира слободување од плаќање на надоместок и враќање на надоместокот

Со член 34 од предлог текстот на законот за изменување и дополнување на законот за животната средина се менува членот 179 став (3) се додаваат нови алинеи за нови супстанци со висината на надоместокот што се плаќа за добивање на дозвола за увоз на супстанции што ја осиромашуваат озонската обвивка.

Со член 35 од предлог текстот на законот за изменување и дополнување на законот за животната средина се менува членот 180 во која се додава висината на надоместокот што се плаќа за домашни правни и физички лица што ја загадуваат животната средина со користење на пловни објекти и трактори, додека се ослободуваат од давачки возилата со хибриден погон.

Со член 36 од предлог текстот на законот за изменување и дополнување на законот за животната средина се менува членот 184 во кој се прецизира ставот при Ослободување од плаќање на надоместок и враќање на надоместокот.

Со член 37 од предлог текстот на законот за изменување и дополнување на законот за животната средина се менува членот 198 со што се утврдува вршењето на надзор државниот инспектор.

Со член 38 од предлог текстот на законот за изменување и дополнување на законот за животната средина се менува членот 210 се додаваат нови ставови во кој се утврдува законитоста на работата на органите на општината, на градот Скопје и на општините во градот Скопје и надлежност на Министерсот за животна средина и просторно планирање за дормирање на Комисија за надзор.

Со член 39 од предлог текстот на законот за изменување и дополнување на законот за животната средина се менува членот 211 со што се дополнуваат/прецизираат надлежности во вршењето на надзорот.

Со член 40 од предлог текстот на законот за изменување и дополнување на законот за животната средина се менува членот 212-е со што прецизираат супстанциите кои ја осиромашуваат озонската обвивка согласно Монтреалскиот протокол.

Со член 41 од предлог текстот на законот за изменување и дополнување на законот за животната средина се пропишува постапката за веќе започнатите проекти пред влегување на сила на овој закон.

Со член 42 од предлог текстот на законот за изменување и дополнување на законот за животната средина се пропишува рокот за донесување на подзаконските акти кои произлегуваат од овој Закон.

Со член 43 од предлог текстот на законот за изменување и дополнување на законот за животната средина се овластува Законодавно-правната комисија на Собранието да утврди пречистен текст.

Со член 44 се уредува влегувањето во сила на законот.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Предложените решенија во овој предлог закон, меѓусебно се поврзани и се надополнуваат.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со предложеното решение ќе се транспонира Директивата 2014/52/ЕУ на Европскиот парламент и на Советот од 16 април 2014 за изменување наДирективата 2011/92/ЕУ за оцената на влијанијата на одредени јавни и приватни проекти врз животната срединадонесена од Европскиот парламент и на Советот на Европа на 13 декември 2011 година.

Со донесување на предлог законот за изменување и дополнување на Законот за животната средина ќе се овозможи:

* зачувување, обновување и унапредување на квалитетот на животната срдина;
* обезбедување висок степен на заштита на животот и здравјето на луѓето;
* заштита на биолошката разновидност и деградација на екосистемите;
* рационално и одржливо користење на природните богатства;
* зачувување на вредноста на културното наследство за општеството;
* спроведување и унапредување на мерките за решавање на регионалните и глобалните проблеми во животната средина;
* воспоставување на еквивалетни барања за заштита на животната средина за сите видови проекти, согласно влијанието што го имаат од вршењето на дејноста или активноста;
* намалување, избегнување и спречување на ризици од настанување големи несреќи и/или катастрофи со импликации за веројатноста од значајни штетни влијанија врз животната средина и
* и зајакнување на транспарентноста и јавниот пристап до информации за животната средина.

Истотака во овој предлог закон се врши дополна на висина на надоместоците за увоз и извоз и надоместок за  правни и физички лица што ја загадуваат животната средина со користење на пловни објекти и трактори, и дефинирање на супстанциите кои ја осиромашуваат озонската обвивка согласно Монтрелскиот протокол.